Na osnovu člana 121. stav (2) i člana 176.stav 1) Zakona o visokom obrazovanju („Službene novine Kantona Sarajevo“ broj: 36/22), člana 96. stav e) Zakona o visokom obrazovanju („Službene novine Kantona Sarajevo“ broj: 33/17, 35/20, 40/20) i člana 201. stav (5) tačka a. Statuta Univerziteta u Sarajevu, Odluke Univerziteta u Sarajevu - Fakulteta za saobraćaj i komunikacije broj: 01-765/23 od 10.04.2023. godine i Odluke Senata Univerziteta u Sarajevu broj:01-9-52/23 od 27.04 .2023. godine, raspisuje **se**

**K O N K U R S**

* za izbor u naučno-nastavno zvanje: vanredni profesor/napredovanje, za naučnu oblast *Komunikacijske tehnologije*, puno radno vrijeme- 1 izvršilac

**Uslovi**: Pored opštih zakonskih uslova, potrebno je da kandidat ispunjava uslove utvrđene članom 96. stav e) Zakona o visokom obrazovanju Kantona Sarajevo (''Službene novine Kantona Sarajevo'' broj 33/17) i članom 194. stav (1) tačka e) Statuta Univerziteta u Sarajevu.

Uslovi koje kandidat treba da ispunjava su:

Vanredni profesor: proveden najmanje jedan izborni period u zvanju docenta, najmanje pet naučnih radova objavljenih u priznatim publikacijama koje se nalaze u relevantnim naučnim bazama podataka, objavljena knjiga, originalni stručni uspjeh kao što je projekt, patent ili originalni metod, te uspješno mentorstvo najmanje jednog kandidata za stepen drugog ciklusa/integriranog studija.

Uz prijavu na konkurs, kandidati za izbor u naučno-nastavno zvanje Vanredni profesor, obavezno prilažu:

* biografiju i spisak objavljenih radova, projekata,
* diplomu matičnog fakulteta o završenom dodiplomskom i magistarskom studiju, te diplomu o stečenom naučnom stepenu doktora nauka u odgovarajućoj oblasti;
* objavljene naučne i stručne radove (sa dokazom o objavljivanju/ispisom iz baze, sa pregledom časopisa i zbornika u kojima su objavljeni),
* podatke o nagradama i priznanjima u vezi sa odgovarajućom naučnom oblasti;
* ostalu dokumentaciju kojom kandidat dokazuje da ispunjava uvjete za izbor u odgovarajuće zvanje.

**Napomena:**

* Navedena dokumentacija se dostavlja u originalnu ili ovjerenoj kopiji.
* Kandidati koji su diplome stekli u inostranstvu prilažu rješenje o nostrifikaciji diplome, odnosno rješenje o priznavanju stečene inostrane visokoškolske kvalifikacije ili potvrdu da je pomenuti postupak pokrenut.
* Potrebno je da kandidat u prijavi naznači naučno nastavno zvanje za koje se prijavljuje.
* U prijavi je obavezno navesti priloženu dokumentaciju. Svi listovi prijave, kao i priložena dokumentacija, trebaju biti parafirani od strane kandidata.
* Prijava kandidata za određeno naučno-nastavno zvanje treba da sadrži najmanje dokumentaciju kojom se dokazuje ispunjavanje uvjeta za izbor u zvanje za koje je konkurisao.
* Prijave se dostavljaju u pisanoj i (po mogućnosti) elektronskoj formi (na CD-u). Biografiju i spisak objavljenih radova, projekata, patenta ili originalnih matoda je potrebno dostaviti i u elektronskoj formi (na CD-u).

Konkurs ostaje otvoren 15 dana od dana objavljivanja.

Prijave sa dokazima o ispunjavanju uvjeta predviđenih konkursom podnose se lično ili putem preporučene pošte na adresu: **UNIVERZITET U SARAJEVU, FAKULTET ZA SAOBRAĆAJ I KOMUNIKACIJE, Zmaja od Bosne 8 (Kampus Univerziteta u Sarajevu), 71 000 Sarajevo, sa naznakom "Prijava na konkurs za izbor akademskog osoblja, sa naznakom odsjeka i naučne oblasti na koje konkuriše".**

Nepotpune i neblagovremene prijave neće se uzimati u razmatranje.

Sve informacije u vezi Konkursa mogu se dobiti u Službi za pravne i kardovske poslove na telefon 033/565-204.